****

**REFERAT FRA MØTE I SAMARBEIDSUTVALGET I HUSKESTUA BARNEHAGE 29.11.23 kL. 18:30-19:30**

Til stede:

*Foreldrerepr*.: Marie Thu Tolo (møteleder), Hanne Simonsen Sæbø, Ole Christoffer Ertvaag

*Personalrepr.:* Siv T. Espedal, Karoline F. Kvamme (referent)

*Eiers representant*: Elen K. Ousland, dagli’ gleder

Forfall: Susanne Wærholm, Silje H. Helberg, Vibeke S. Rye

**AGENDA**

1. Referenten noterer at det er ønskelig med kaffe på SU-møter. Traktet, ikke instant.
2. Info fra Elen

foreldreundersøkelsen er sendt ut. Frist 20. desember. Ved høy svarprosent vil vi være med i trekningen om besøk fra Brannbamsen Bjørnis!

Orientering om høringsforslag til endringer i barnehageloven, blant annet nye regler ang. tildeling av tilskudd til private barnehager.

Det vurderes utprøving av løpende barnehageopptak i kommunen.

1. Evaluering høstdugnad

Få personer møtte på første dugnadsdag, og for mange møtte på dag 2. Det var en ventet fordeling, men mulig vi må gå for mer styrt fordeling neste gang. Enkelte avdelinger lurer litt på arbeidsmengden av rydding/flytting i forkant sett opp mot resultatet av dugnaden. Kan vi:

* skrive enda mer detaljerte instrukser for vasking?
* Være én ansattrepresentant fra hver avdeling når den aktuelle avdelinga vaskes, slik at det kan ryddes tilbake fortløpende, slik avdelinga vil ha det?
* Bruke de som ikke hadde mulighet til å møte på dugnad til å gjøre de oppgavene/utbedringene som ikke ble gjort/tilfredsstillende utført på dugnad?

Ole sender over listene på frammøtte og utførte oppgaver til Elen. De som ikke deltok kan betale seg ut eller gjøre arbeid senere.

1. SU’s nissefest 6.desember

mat, servering og oppryddingsarbeid, nisse, innhold i «godtepose» fra nissen (klementin, rosinboks +..?). Personalet må vurdere å forskyve mellomvakta slik at seinvakt ikke blir stående alene med full gruppe fra 15:30 til 16. Vi går ut med alle på ettermiddagen. Barna går inn etter hvert som foreldre/foresatte kommer. De barna som ikke skal delta på festen, skjermes ved å samles på én side av barnehagen.

1. Status byggeprosjektet

Marie og Elen har vært i møte med arkitekt og byggeleder. Vi må nå være mer konkrete på hva vi ønsker pris på når vi sender ut invitasjon til anbud til entreprenører. Målet er å få sendt ut før jul. Viktig å holde god informasjonsflyt ut til foreldre fremover. Viktig med god HMS (ikke et stort problem mtp tilbygget, ettersom dette er på baksida av tomta. Litt mer mtp abeidet på avdelingene).

1. Evt

Ingen saker

**Dato for neste møte: onsdag 24.januar 2024 kl.18.30**